# เอบีนอร์มัล
เอบีนอร์มัล  เป็นกลุ่มดนตรีร็อกสัญชาติไทย เดิมประกอบไปด้วยสมาชิก 4 คนคือ กวาง (ร้องนำ) โอ่ง (กีต้าร์) เก่ง (เบส) และ หนีด (กลอง) เป็นวงดนตรีที่ได้รับความนิยมสูงในช่วงก่อตั้งวง โดยงานเพลงจะเป็นแนวป๊อปร็อก อัลเทอร์เนทีฟร็อก ฯลฯ ปัจจุบันกวาง เอบีนอร์มัล นักร้องนำของวงประกาศยุบวงเอบีนอร์มัล และเตรียมปล่อยเพลงในจี่นี่เรดคอร์สในฐานะศิลปินเดี่ยวส่วนสมาชิกที่เหลือ โอ่ง เก่ง หนีด ได้ย้ายมาอยู่ในค่าย มี เรดคอร์ดสและเตรียมตั้งวงใหม่ Ghost

 ประวัติ 
 ก่อตั้งวง Rampage, นักร้องนำไปเรียนต่อ, เปลี่ยนเป็นเอบีนอร์มัล (พ.ศ. 2543 - พ.ศ. 2544) 
เอบีนอร์มัลถือกำเนิดขึ้นด้วยเริ่มจาก โอ่ง-วิสารท กุลศิริ (กีตาร์) เก่ง-นที แสนทวี (เบส) และ หนีด-สิทธิพันธุ์ บุญจันทร์ (กลอง) เคยเล่นดนตรีด้วยกัน และออกอัลบั้มในวง Rampage อัลบั้มเดียว โดยมีแนวร็อค ภายใต้สังกัด แกรมมี่ ปี 2543 จากนั้นนักร้องนำซึ่งเป็นพี่ชายของ ธัญญาเรศ เองตระกูล คือ แดนนี่ รามณรงค์ ไปเรียนต่อต่างประเทศในปี 2544 และได้กวาง ศิริศิลป์ โชติวิจิตร มาเป็นนักร้องนำแทนที่และฟอร์มวงใหม่โดยเปลี่ยนชื่อเป็น เอบีนอร์มัล

 ย้ายมาสังกัด Madcatz ; วางอัลบั้มชุดแรก   (พ.ศ. 2545) 
ในปี พ.ศ. 2545 เอบีนอร์มัล ปล่อยอัลบั้มแรกใช้ชื่อว่า ปกติ ภายใต้สังกัดค่าย Madcatz และได้สันธาน เลาหวัฒนาวิทย์ (บอย) มือคีย์บอร์ดจากวง ไมโคร มาเป็นโปรดิวเซอร์ในอัลบั้มชุดนี้ อัลบั้มเพลงนี้มีเพลงฮิตได้แก่ พูดไม่ค่อยเก่ง, ตัวประกอบ, ต้องการใครบ้างไหม

  อัลบั้มพิเศษ ลิทเทิล ร็อก โปรเจกต์, เพลงประกอบแฟนฉัน, อัลบั้มที่สอง, Pack4 (พ.ศ. 2546 - พ.ศ. 2547)
ปี พ.ศ. 2546 ด้วยการจับมือกันของจาก 3 ค่ายเพลงร็อค อย่าง มอร์ มิวสิค, จีนี่ เรคคอร์ดส และอัพจี ทำให้เกิดอัลบั้มพิเศษที่ชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อครุ่นใหม่มาแรงในขณะนั้นอย่าง แคลช, เอบีนอร์มัล, พาราด็อกซ์, Zeal, I-zax, Ultra Chuadz, และ KALA โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง โดย ABnormal ได้นำเพลง อย่าดีกว่า รักปอนปอน ส้มหล่น และ รุนแรงเหลือเกิน มาเรียบเรียงทำดนตรีใหม่ ซึ่งก็ได้รับความนิยมอย่างล้นหลามเช่นกัน ในปีเดียวกันนี้ทางวงก็ได้ทำเพลงประกอบภาพยนตร์หนัง แฟนฉัน ชื่อเพลงแฟนฉัน และคิดถึง ซึ่งประสบความสำเร็จอย่างมาก ปีถัดมามาก็ได้ปล่อยอัลบั้มชุดที่สอง Fastlane โดยอัลบั้มชุดนี้วงเอบีนอร์มัลเป็นโปรดิวเซอร์เอง มีเพลงฮิตอย่าง เด็กกว่าแล้วไง, ใจน้อย, เรารักกัน, ขอบใจที่พูดความจริง

ในปีเดียวกันนี้ พ.ศ. 2547 เอบีนอร์มัลได้ร่วมกับ จีเอ็มเอ็ม แกรมมี่ ทำโปรเจกต์พิเศษ  Project "PACK 4" เป็นการรวมตัวของวงร็อคแถวหน้าในช่วงเวลานั้น ประกอบด้วย วง เอบีนอร์มัล, แคลช โปเตโต้, กะลา ซึ่งใน อัลบั้มนี้ เอบีนอร์มัล ได้ขับร้องเพลง ใช่เลย, ไหนว่าจะไม่หลอกกัน, เป็นอย่างนี้ตั้งแต่เกิดเลย, ชายคนหนึ่ง และ ยอมรับ มาเรียบเรียงในแบบฉบับของตัวเอง

 ปล่อยชุดที่ 3 และชุดที่ 4 และการดูแลภายใต้ฟองเบียร์ พ.ศ. 2549 - พ.ศ. 2554) 
หลังห่างหายไปสามปี เอบีนอร์มัลปล่อยชุดที่ เอบีนอร์มัลได้ปล่อยอัลบั้มชุดที่ 3 ในปี 2549 ชื่อชุดว่า Most Wanted โดยดูแลโปรดิวเซอร์กันเอง โดยเพลงนี้ไม่ค่อยติดหูมากเท่าไหร่ แต่ก็ได้รับเสียงตอบรับค่อนข้างดีจากแฟนเพลง ในปี 2550 เอบีนอร์มัลปล่อยชุดที่ 4 See Through โดยได้ ฟองเบียร์-ปฏิเวธ อุทัยเฉลิม มาเป็นโปรดิวเซอร์ มีเพลงฮิตอย่าง จี๊ด, เก็บตัว และ จะกับเธออีก

 ย้ายมาอยู่ใน We Records , หนีด ลาออก พ.ศ. 2554 - พ.ศ. 2558  
ห้าปีให้หลัง เอบีนอร์มัลได้แยกย้ายไปประกอบอาชีพอย่างอื่น หลังการห่างหายพวกเขาได้ย้ายไปบ้านใหม่ที่  WE Records ในเครือ จีเอ็มเอ็ม แกรมมี่ และ สิทธิพันธ์ บุญจันทร์ (หนีด) (มือกลอง) ได้ลาออกจากวงด้วยเหตุผลส่วนตัว จึงได้ สายัณห์ สุวรรณเมธา (แสบ) มาเล่นแบ็กอัปให้กับวง โดยปัจจุบันพวกเขาได้ร่วมงานกับ ฟองเบียร์ สำหรับอัลบั้มชุดใหม่ โดยแต่ละคนในวงได้ไปเก็บเกี่ยวมาความสามารถทางด้านดนตรีมา 5 ปี มาใส่ลงในอัลบั้ม โดยกวาง นักร้องนำ ก็จะเพิ่มลูกเล่น ดั๊บสเตป ที่ตัวกวางเองศึกษาและฝึกฝนมาอย่างดีABnormal : 6 ปีแห่งการเปลี่ยนแปลงช็อกแรงส์!! กวาง AB Normal ลั่นกลางรายการ วงแตก และนี่คือสาเหตุ....

 แยกตัวและผลงานอื่น ๆ (พ.ศ. 2559 - ปัจจุบัน) 
เอบีนอร์มัลได้ประกาศได้แยกวงนั้นปิดตำนานวงAB normal กวางประกาศแยกย้ายตามฝัน สมาชิกของวงประกอบด้วย โอ่ง, เก่ง และ กวางก็ได้แยกย้ายไปตามทางของตัวเอง ซึ่งล่าสุด กวาง นักร้องนำก็กลับมาในฐานะศิลปินเดี่ยว พร้อมซิงเกิลประกอบละครเรื่อง ร่างใหม่...หัวใจเดิม ที่มีชื่อว่า ผิดทั้ง 2 ทาง และนอกจากซิงเกิลเพลง ผิดทั้ง 2 ทาง แล้ว กวางเองก็กำลังเตรียมซิงเกิลใหม่กับต้นสังกัดอย่างจี่นี่เรคอร์ดส ด้วย ซึ่งเขาได้บอกแฟน ๆ ไว้ด้วยว่า ต้นปีหน้าทุกคนจะได้ฟังเพลงใหม่ของเขากับจีนี่เรคคอร์ดแน่นอน: การกลับมาแบบศิลปินเดียวปิดตำนานวงAB normal กวางประกาศแยกย้ายตามฝัน..9 หลังจากนั้นกลางเดือนมกราคม 2560 โอ่ง เก่ง และหนีดสมาชิกทั้งสามได้มาก่อตั้งวงร็อค Ghost พร้อมด้วยเอก Sleeping Sheep อีกทั้งพวกเขาจะปล่อยเพลง“อย่ามาหลอกหลอนฉันอีก” ให้ฟังกันในวันที่ 27 มกราคมนี้ผ่านทางแอปเปิ้ล มิวสิค

 อดีตสมาชิกในวง และ อดีตสมาชิกแบ็กอัพ 
 ศิริศิลป์ โชติวิจิตร (กวาง) ร้องนำ เกิดวันที่ 14 สิงหาคม 2525 เกิดที่ เขตสาทร จังหวัดกรุงเทพมหานคร (พ.ศ. 2545 - พ.ศ. 2550, พ.ศ. 2554 - 2559)
 วิสารท กุลศิริ (โอ่ง) กีต้าร์ เกิดวันที่ 3 มกราคม 2518 เกิดที่ อำเภอเมืองนครราชสีมา จังหวัดนครราชสีมา (พ.ศ. 2545 - พ.ศ. 2550, พ.ศ. 2554  - พ.ศ. 2559)
 นที แสนทวี (เก่ง) เบส เกิดวันที่ 9 สิงหาคม 2519 เกิดที่ อำเภอกมลาไสย จังหวัดกาฬสินธุ์ (พ.ศ. 2545 - พ.ศ. 2550, พ.ศ. 2554 - 2559)
 สิทธิพันธ์ บุญจันทร์ (หนีด) กลอง เกิดวันที่ 5 สิงหาคม 2518 เกิดที่ เขตสวนหลวง จังหวัดกรุงเทพมหานคร (พ.ศ. 2545 - พ.ศ. 2550, พ.ศ. 2554 - 2555)
 สมาชิกแบ็กอัพ ในวงเอบีนอร์มอล
 สายัณห์ สุวรรณเมธา (แสบ) เกิดวันที่ 2 ธันวาคม พ.ศ. 2524 เกิดที่ อำเภอเมืองยโสธร จังหวัดยโสธร มือกลอง (พ.ศ. 2555 - 2559)
 สันธาน เลาหวัฒนาวิทย์ (บอย) เกิด 16 เมษายน พ.ศ. 2508 คีย์บอร์ด (พ.ศ. 2557 - 2559)

 ผลงาน 
 ปกติ (พ.ศ. 2545) 
 พูดไม่ค่อยเก่ง
 ดีกว่ายังไง
 ตัวประกอบ
 ยกให้เค้าคนหนึ่ง
 3 ปี 4 เดือน
 Gotta Come Home!
 ต้องการใครบ้างไหม
 เสียน้ำลาย
 เจ็บใจ
 ปกติ

 Fast Lane (10 สิงหาคม พ.ศ. 2547) 
 เด็กกว่าแล้วไง
 ใจน้อย
 เรารักกัน
 คนแถวบ้าน
 Unseen
 Fast Lane
 คำตอบที่หายไป
 ขอบใจที่พูดความจริง
 คำธรรมดา
 Nice

 Most Wanted (พ.ศ. 2549) 
 รักซะอย่าง
 I'm Sorry 
 ใช้กำลัง
 ฉันรักเธอ (คิดในใจ)
 เมื่อวาน วันนี้ พรุ่งนี้
 เธอสูง
 งี่เง่า
 มีเธอมีฉัน
 ไม่รับรอง
 (ไม่) เจ้าชู้

 See Through (พ.ศ. 2550) 
 ชูคอ
 จี๊ด
 เก็บตัว
 ทะเลหวาน
 ก่อนที่เธอจะรักใคร
 เหมือนเดิม
 คนมันเจ็บ
 เอกซ์ซี่
 จะ...กับเธอ
 ตกจากฟ้า

 ซิงเกิล (พ.ศ. 2555- 2557) 
 10,000 Mile
 จะอยู่ตรงนี้จนวันสุดท้าย (ประกอบละคร หงส์สะบัดลาย)
 เขาที่เพิ่งเจอกับเธอที่มาก่อน (Feat. เต้น นรารักษ์) (ประกอบละคร หงส์สะบัดลาย)
 อยากเป็นคนนั้น (Feat. มาเรียม B5)  (ประกอบละคร แรงปรารถนา)
 พูดไม่ค่อยถูก
 ถือว่าเราไม่เคยพบกัน (Feat. ตุล อพาร์ตเมนต์คุณป้า)
 รักเธอเพราะ
 ทั้งผิดก็ยังรัก (ประกอบละคร เงาใจ) (แต่นำกลับมาประกอบละคร ไฟหิมะ 2562, เพลิงปริศนา 2564)

 ซิงเกิล (พ.ศ. 2562) 
 ใช่เลย (ประกอบละคร แม่มดเจ้าเสน่ห์)

 เพลงอื่น ๆ 
 แฟนฉัน (เพลงประกอบภาพยนตร์ แฟนฉัน)
 คนไม่ดีก็มีหัวใจ (เพลงประกอบละคร คุณชายจำแลง)
 ผิดทั้ง 2 ทาง (เพลงประกอบละคร ร่างใหม่..หัวใจเดิม)

 โปรเจกต์พิเศษ 
 ลิทเทิล ร็อก โปรเจกต์ (พ.ศ. 2546) 
ลิทเทิล ร็อก โปรเจกต์ วางแผง 4 พฤศจิกายน พ.ศ. 2546 : เป็นโปรเจกต์พิเศษ ร่วมกับวงซีล อุลตร้าช้วดส์ ไอ-แซ็ค พาราด็อกซ์ แคลช และกะลา ที่นำเพลงของวงไมโคร มาทำดนตรีใหม่ในสไตล์ของตัวเอง มี 2 Volume เพลงที่วงเอบีนอร์มัลร้องคือ
 ลองบ้างไหม - ร้องหมู่ 
 ส้มหล่น
 รุนแรงเหลือเกิน
 อย่าดีกว่า
 รักปอนปอน

 ทรัพย์สินทางปัญญา (พ.ศ. 2546)  
ร่วมกันกับ Big Ass, Bodyslam, Clash, Kala, Blackhead, ลาบานูน, ปาล์มมี่, พีซเมกเกอร์, เสือ ธนพล, ป้าง นครินทร์, แมว จิระศักดิ์, แท็กซี่ และ บางแก้ว
 เชื่อในความฝัน - ร้องหมู่

 PACK 4 (พ.ศ. 2547) 
เป็นอัลบั้มพิเศษจัดทำเพื่อเป็นการฉลองครบรอบ 22 ปี จีเอ็มเอ็มแกรมมี่ โดยการนำวงร็อกของค่าย 4 วงมารวมกันคือ Potato, A.B.Normal, Clash และ Kala
โดยนำอักษรตัวแรกของชื่อวงทั้ง 4 มารวมกันเป็นชื่ออัลบั้ม และรายชื่อต่อไปนี้คือเพลงของเอบีนอร์มัลในอัลบั้มนี้
 ยิ่งสูงยิ่งหนาว - ร้องหมู่ 
 ชายคนหนึ่ง
 ใช่เลย
 เป็นอย่างงี้ตั้งแต่เกิดเลย
 ยอมรับ
 ไหนว่าจะไม่หลอกกัน
 คือฉันรักเธอ

คอนเสิร์ต
Rock Size S Concert
จัดขึ้นเมื่อวันที่ 22 พฤศจิกายน พ.ศ. 2546 เป็นผลงานพิเศษ เป็นการจับมือของ 3 ค่ายคือมอร์ มิวสิค จีนี่เรคคอร์ดส และอัพจี ชื่อชุด ลิทเทิล ร็อก โปรเจกต์ เอบีนอร์มัลได้ร่วมงานกับศิลปินอีก 6 วงคือ แคลช, พาราด็อกซ์, ไอ-แซ็ค, อุลตร้า ช้วดส์, ซีล, และ กะลา โดยเฉพาะเอบีนอร์มัลได้มาขึ้นคอนเสิร์ตเป็นครั้งแรกในเพลง แฟนฉัน และหลังจากนั้นก็มีการผลัดศิลปินนักร้องมาเล่นเพลงของตนเอง

PACK4 Freedom Romantic Rock Concert
จัดเมื่อวันที่ 27 พฤศจิกายน พ.ศ. 2547 คอนเสิร์ตฉลอง 20 ปี จีเอ็มเอ็ม แกรมมี่ โดยเอบีนอร์มัลได้ร่วมงานกับศิลปินอีก 3 วงคือ แคลช, กะลา และ โปเตโต้ ซึ่งมีแขกรับเชิญคือวงเจ้าพระยาออเครสต้า ภายใต้การนำของวาทยากร วานิช โปตะวนิช

Chang Music Connection presents PACK 4 TURN BACK
จัดเมื่อวันที่ 3 กันยายน พ.ศ. 2559 โดยเอบีนอร์มัลได้ร่วมงานกับศิลปินอีก 3 วงคือ แคลช, กะลา และ โปเตโต้

 คอนเสิร์ตร่วมกับศิลปินคนอื่น 

 คอนเสิร์ต Pattaya Music Festival 2003 (21 มีนาคม 2546)
คอนเสิร์ต Highlight มหกรรมคอนเสิร์ต ทรัพย์สินปัญญา (30 สิงหาคม 2546)
คอนเสิร์ต Pattaya Music Festival 2004 (20 มีนาคม 2547)
คอนเสิร์ต Pattaya International Music Festival 2005 (18 – 20 มีนาคม 2548)
คอนเสิร์ต Pattaya International Music Festival 2006 (17 - 19 มีนาคม 2549)
คอนเสิร์ต Pattaya International Music Festival 2009 (20 มีนาคม 2552)
คอนเสิร์ต Pattaya International Music Festival 2010 (20 มีนาคม 2553)
คอนเสิร์ต Clash Rebirth The Final Concert (30 เมษายน 2554)
คอนเสิร์ต มัน ใหญ่ มาก 3 (10 - 11 ธันวาคม 2554)
คอนเสิร์ต เอ็กซ์ตร้า เลิฟ คอนเสิร์ต บาย ฟองเบียร์ (31 มีนาคม 2555)
คอนเสิร์ต big mountain music festival 4 (8 - 9 ธันวาคม 2555)
คอนเสิร์ต Pattaya Music Festival 2013 (22 มีนาคม 2556)
คอนเสิร์ต Rock In The City (14 ธันวาคม 2556)
คอนเสิร์ต Pattaya Countdown 2014 (26 ธันวาคม 2556)
คอนเสิร์ต มหัศจรรย์เจ้าชายกับดอกไม้ (1 - 9 พฤษภาคม 2557)
คอนเสิร์ต Merit Ride (8 มิถุนายน 2557)
คอนเสิร์ต Toyota Motorsport 2014 (12 - 13 กรกฎาคม 2557)
คอนเสิร์ต การกุศล เทศกาลดนตรีสวนผึ้ง (8 พฤศจิกายน 2557)
คอนเสิร์ต Chaing Khan Music Festival Cool For Fun (15 พฤศจิกายน 2557)
คอนเสิร์ต Imperial Water Festival 2015 (14 เมษายน 2558)
คอนเสิร์ต Rock On The Lake 2015 (14 พฤศจิกายน 2558)
คอนเสิร์ต งานกาชาดปราณบุรี (30 มีนาคม - 8 เมษายน 2559)
คอนเสิร์ต Big Bike 2016 (21 เมษายน 2559)
คอนเสิร์ต Rayong Long Beach Festival 2018 (3 มีนาคม 2561)
คอนเสิร์ต Genie Dis(Play) Concert (1-23 กันยายน 2561)
คอนเสิร์ต งานวันสมเด็จพระเจ้าตากสินมหาราช (3 มกราคม 2562)
คอนเสิร์ต Krabi Naga Fest 2019 (1-3 มีนาคม 2562)
คอนเสิร์ต Pattaya Music Festival 2019 (14 มิถุนายน 2562)
คอนเสิร์ต Auto Show 2019 (3 ตุลาคม 2562)